บัวหลวงตราสารหนี้3เดือนได้2.3%ต่อปี
บลจ.บัวหลวง ออกกองทุนตราสารหนี้ในประเทศ อายุ 3 เดือน คาดจ่ายผลตอบแทน2.3% ต่อปี
20 ส.ค. 2554

บลจ.บัวหลวง ออกกองทุนตราสารหนี้ในประเทศ อายุ 3 เดือน คาดจ่ายผลตอบแทน2.3% ต่อปี 
รายงานข่าวจากบริษัทหลักทรัพย์จัดการกองทุน (บลจ.) บัวหลวง แจ้งว่า ระหว่างวันที่ 30 มี.ค.–5 เม.ย. 2554 บริษัทเสนอขายกองทุนรวมบัวหลวงตราสารหนี้ชนิดระบุวันครบกำหนด 3/11 อายุโครงการประมาณ 3 เดือน มูลค่า 2,000ล้านบาท โดยมีนโยบายลงทุนในพันธบัตรธนาคารแห่งประเทศไทย ตราสารหนี้สถาบันการเงิน และตราสารหนี้เอกชน ทั้งในประเทศที่ได้รับการจัดอันดับน่าลงทุนขึ้นไป 
ทั้งนี้ บลจ.บัวหลวง คาดว่ากองทุนดังกล่าวจะให้ผลตอบแทนจากการลงทุนประมาณ 2.3%ต่อปี
สำหรับตราสารที่จะลงทุน ได้แก่ พันธบัตรธนาคารแห่งประเทศไทย สัดส่วน 14% ผลตอบแทน 2.43% ต่อปี เงินฝากธนาคาร เช่น ธนาคารธนชาต ธนาคารสแตนดาร์ดชาร์เตอร์ด (ไทย) ธนาคารดอยช์ แบงก์ ธนาคารกรุงเทพ และธนาคารทิสโก้ สัดส่วน 50% ผลตอบแทน 2.5% ต่อปี 
อีก 35% ลงทุนในตราสารหนี้เอกชน เช่น บริษัท อยุธยา แคปปิตอล ออโต้ ลีส ได้รับการจัดความน่าเชื่อถือ A+ และบริษัท เอเซียเสริมกิจลีสซิ่ง ได้รับการจัดอันดับความน่าเชื่อถือ BBB+ จากทริสเรทติ้ง